Mastektómia

Mastektómia (gr. mastos – prsník, gr. ektomé – vybratie) je chirurgický zákrok, pri ktorom sa odstraňuje celá mliečna žľaza, až na výnimky i s prsným dvorcom a bradavkou. Jeho najčastejšou indikáciou je zhubný nádor prsníka, kedy sa pravidelne kombinuje s axilárnou disekciou.

Osobitné typy mastektómie 
Profylaktická m. – u mladých žien s dedičným typom rakoviny prsníka
Subkutánna m. – so zachovaním prsnej bradavky. Je technicky veľmi náročná a pri nekompletnom odstránení mliečnej žľazy hrozí riziko recidívy zhubného nádora. Pristupuje sa k nej zväčša v prípade preventívnych mastektómii, vyžadujú však veľmi skúseného chirurga – špecialistu.
Segmentálna resekcia (angl. lumpectomy) alebo segmentálna mastektómia je čiastočným odstránením prsníka s prihliadnutím k veľkosti nádoru, ktorý sa odstraňuje v kuse a s bezpečnostným lemom minimálne . Dnes už neplatí ani kontraindikácia tohoto výkonu v prípade polohy nádora v centrálnej časti prsníka.
Kožu šetriaca mastektómia – variant operácie pri plánovanom následnom rekonštrukčnom plastickom výkone. Do priestoru po odstránenej žľaze sa implantuje expandér, ktorý sa postupne plní fyziologickým roztokom a vytvorí tak neskôr dostatočný priestor pre prsný implantát, alebo sa pristupuje priamo k rekonštrukcií. V prípade plánovaného ožarovania by sa nemala implantovať silikónová náhrada, ale zvoliť iné metódy rekonštrukcie.

Komplikácie
seróm – skôr sprievodný jav ako komplikácia, najmä ak je malý. Ide o nahromadenie tekutiny v lôžku po výkone.
ischémia (nedokrvenie) okrajov rany – prevenciou je nepoužívať v pooperačnom období kompresiu rany.
infekcia – lieči sa antibiotikami a/alebo drenážou
fantómové bolesti

Referencie

Pozri aj 
 Rakovina prsníka

Iné projekty

Externé odkazy 
 Advice for Men with Breast Cancer 
 Mastectomy study 
 Mastectomy article
 Mastectomy

Chirurgia